
Par specializētā transportlīdzekļa ZIL-131 dāvinājumu (ziedojumu)  Ukrainas sabiedrības vispārējam atbalstam

Dobeles novada dome, izskatot lēmumu “Par dāvinājumu (ziedojumu) Ukrainas sabiedrības vispārējam atbalstam”, konstatēja:
Dobeles novada pašvaldībā (turpmāk – pašvaldība) 2026. gada 2. septembrī saņemts Latvijā dzīvojošo ukraiņu biedrību konfederācijas “VIČE”, reģistrācijas Nr. 40008313735 (turpmāk – konfederācija), iesniegums ar lūgumu nodot ziedojuma veidā konfederācijas rīcībā pašvaldības īpašumā esošo specializēto transportlīdzekli ZIL-131. Konfederācija norādījusi, ka transportlīdzekli plānots nogādāt Ukrainā un nodot atbilstošam saņēmējam izmantošanai ugunsdzēsības un glābšanas darbos, civilās aizsardzības pasākumos un ārkārtas situāciju seku likvidēšanā.
2026. gada 8. jūnijā Latvijas Pašvaldību savienībā saņemta Ukrainas vēstniecības vēstule ar lūgumu sniegt vispārēju atbalstu Ukrainas sabiedrībai, izvērtējot iespēju sniegt humāno palīdzību Ukrainas reģioniem. Vēstules kopija nosūtīta Latvijas Republikas pašvaldību vadītājiem. Vēstulē norādīts, ka Sumi apgabala Militārajai administrācijai nepieciešami transportlīdzekļi, tostarp civiliedzīvotāju evakuācijai un ievainoto un kritiski slimo personu nogādāšanai drošākās teritorijās.
Ņemot vērā Ukrainas sabiedrības vajadzības, konfederācijas izteikto lūgumu un pašvaldības iespējas sniegt atbalstu, pašvaldība ir izvērtējusi iespēju ziedot Ukrainas sabiedrības vispārējam atbalstam pašvaldības īpašumā esošo specializēto transportlīdzekli (ugunsdzēsēju automašīnu), kas nav nepieciešama tās funkciju nodrošināšanai:
· Ugunsdzēsēju automašīna ZIL-131, valsts reģistrācijas numurs CU5349, VIN: 516152, (1982. gada izlaidums, atlikusī grāmatvedības uzskaites vērtība – 0,00 EUR). 
Lai nogādātu ugunsdzēsēju automašīnu uz Ukrainu, pašvaldība ir vienojusies ar konfederāciju, ka konfederācija ar tās brīvprātīgajiem paši nogādās dāvinājumu uz Ukrainu.
Latvijas Republikas Saeima 2022. gada 3. martā pieņēma  Ukrainas civiliedzīvotāju atbalsta likumu (turpmāk – Likums), kura mērķis ir atbalsta sniegšana Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā. Likuma 11. panta otrā daļa nosaka, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.
Ņemot vērā Ukrainas sabiedrības nepieciešamību pēc atbalsta, konfederācijas lūgumu ziedot pašvaldības īpašumā esošo specializēto transportlīdzekli ZIL-131 tālākai nogādāšanai un izmantošanai Ukrainā, kā arī pašvaldības iespējas sniegt šādu atbalstu, pamatojoties uz Pašvaldību  likuma 10. panta pirmās daļas 21. punktu, Ukrainas civiliedzīvotāju atbalsta likuma 11. panta otro daļu, atklāti balsojot: PAR – 10 (Jānis Amsils, Kristīne Briede, Edgars Gaigalis, Ivars Gorskis, Edgars Laimiņš, Sintija Liekniņa, Andris Podvinskis, Viesturs Reinfelds, Dace Reinika, Andrejs Spridzāns), PRET – nav, ATTURAS – nav, Dobeles novada dome NOLEMJ: 

1. Dāvināt (ziedot) Ukrainas sabiedrības vispārējam atbalstam šādu kustamu mantu – ugunsdzēsēju automašīna ZIL-131, valsts reģistrācijas numurs CU5349, VIN: 516152, (1982. gada izlaidums, atlikusī grāmatvedības uzskaites vērtība – 0,00 EUR). 
2. Lēmuma 1.punktā norādīto dāvināmo (ziedojamo) kustamo mantu nodot biedrību konfederācijai “VIČE”, reģistrācijas Nr. 40008313735
3. Uzdot Centrālās pārvaldes Finanšu un grāmatvedības nodaļai izslēgt no grāmatvedības uzskaites (bilances) lēmuma 1.punktā minēto ugunsdzēsēju automašīnu.
4. Kontroli par lēmuma izpildi nodrošināt Dobeles novada pašvaldības izpilddirektoram.


Domes priekšsēdētājs	    				                                                   A. Spridzāns

Par automašīnas Peugeot Boxer dāvinājumu (ziedojumu) Ukrainas sabiedrības vispārējam atbalstam

Dobeles novada dome, izskatot lēmumu “Par dāvinājumu (ziedojumu) Ukrainas sabiedrības vispārējam atbalstam”, konstatēja:
2026. gada 8. jūnijā Latvijas Pašvaldību savienībā saņemta Ukrainas vēstniecības vēstule ar lūgumu sniegt vispārēju atbalstu Ukrainas sabiedrībai, izvērtējot iespēju sniegt humāno palīdzību Ukrainas reģioniem. Vēstules kopija nosūtīta Latvijas Republikas pašvaldību vadītājiem. Vēstulē norādīts, ka Sumi apgabala Militārajai administrācijai nepieciešami transportlīdzekļi, tostarp civiliedzīvotāju evakuācijai un ievainoto un kritiski slimo personu nogādāšanai drošākās teritorijās. Ņemot vērā Ukrainas sabiedrības vajadzības un pašvaldības iespējas, pašvaldība ir izvērtējusi iespēju ziedot Ukrainas sabiedrības vispārējam atbalstam tās īpašumā esošu transportlīdzekli.
Ņemot vērā izteikto nepieciešamību pēc atbalsta Ukrainas sabiedrībai, kā arī pašvaldības spēju šo atbalstu sniegt, pašvaldība dāvina (ziedo), sadraudzības pilsētai Ukrainā Skhidnitsas (Східниця), pašvaldības bilancē esošu transportlīdzekli - Automašīna Peugeot Boxer, valsts reģistrācijas numurs MM1149, VIN: VF3233H5216014189, (2001. gada izlaidums, atlikusī grāmatvedības uzskaites vērtība – 1086,25 EUR).  Dāvinājuma mērķis - sniegt vispārēju atbalstu Ukrainas sabiedrībai Krievijas Federācijas uzsāktajā plaša mēroga militārajā uzbrukumā Ukrainai.
Lai nogādātu automašīnu uz Ukrainu, pašvaldība ir vienojusies ar sadraudzības pilsētu Skhidnica (Східниця), ka tās pilnvarotie pārstāvji paši nodrošinās dāvinājuma (ziedojuma) nogādāšanu uz Ukrainu. 
Latvijas Republikas Saeima 2022. gada 3. martā pieņēma  Ukrainas civiliedzīvotāju atbalsta likumu (turpmāk – Likums), kura mērķis ir atbalsta sniegšana Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā. Likuma 11. panta otrā daļa nosaka, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.
Ņemot vērā izteikto nepieciešamību pēc atbalsta Ukrainas sabiedrībai bruņotā konflikta norises laikā, kā arī pašvaldības spēju šo atbalstu sniegt, pamatojoties uz Pašvaldību  likuma 10. panta pirmās daļas 21. punktu, Ukrainas civiliedzīvotāju atbalsta likuma 11. panta otro daļu, atklāti balsojot: PAR – 10 (Jānis Amsils, Kristīne Briede, Edgars Gaigalis, Ivars Gorskis, Edgars Laimiņš, Sintija Liekniņa, Andris Podvinskis, Viesturs Reinfelds, Dace Reinika, Andrejs Spridzāns), PRET – nav, ATTURAS – nav, Dobeles novada dome NOLEMJ: 
1. Dāvināt (ziedot) Ukrainas sabiedrības vispārējam atbalstam šādu kustamu mantu – automašīnu Peugeot Boxer, valsts reģistrācijas numurs MM1149, VIN: VF3233H5216014189, (2001. gada izlaidums, atlikusī grāmatvedības uzskaites vērtība – 1086,25 EUR). 
2. Lēmuma 1.punktā norādīto dāvināmo (ziedojamo) kustamo mantu nodot sadraudzības pilsētai Ukrainā Skhidnitsas (Східниця).  
3. Uzdot Centrālās pārvaldes Finanšu un grāmatvedības nodaļai izslēgt no grāmatvedības uzskaites (bilances) lēmuma 1.punktā minēto automašīnu.
4. Kontroli par lēmuma izpildi nodrošināt Dobeles novada pašvaldības izpilddirektoram.


Domes priekšsēdētājs	    				                        	 A. Spridzāns

